Nordbirmaj mezvarmaj arbaroj

La nordbirmaj mezvarmaj arbaroj estas tersupraĵa ekoregiono el la hindoĉina ekoprovinco de la orientalisa ekozono laŭ la tipologio de la Monda Natur-Fonduso (WWF). Biome ĝi apartenas al mezvarmaj foliaj kaj miksaj arbaroj de la montaroj de ekstremnorda Birmo. La ekoregiono estas parto de la tutmondaj 200-regiono "orient-himalajaj foliaj kaj koniferaj arbaroj". La ekoregiono ankaŭ situas en la Hindoĉina biodiverseco-riĉaĵejo.
Priskribo
La nordbirmaj mezvarmaj arbaroj okupas la sudajn deklivojn de Namkiu-Montaro, la ekstremorienta finaĵo de Himalajo, kaj  etendiĝas sudorienten laŭlonge de  Patkaj-Montaro je la limo inter Birmo kaj Barato, en  la birmaj Kaĉino kaj  Sagaing-Regiono,  areo kiu estas  parto  de la Ora Triangulo. La montaroj iras norden-suden al  la centra ebenaĵo de Birmo kaj la arbaroj troviĝas inter altitudoj de 1 830 ĝis 2 700 metroj. Ĉindvino, Rivero Mali, kaj N'Maj-Rivero ĉiuj havas siajn fontojn  en tiuj montaroj kaj iras suden por kunigi sin en Iravadio.

La nordbirmaj subtropikaj arbaroj troviĝas sude, dum la orient-himalajaj foliarbaroj situas nordokcidente tra Patkaj-Montaro. La orient-himalajaj subalpaj arbustaroj kaj herbejoj limtuŝas la ekoregionon norde. La nordbirmaj mezvarmaj arbaroj similas la orient-himalajajn mezvarmajn arbarojn, kiuj okupas la mezaltajn altitudojn de Himalajoj en Orienta Barato, Butano, kaj orienta Nepalo, kaj etendiĝas laŭlonge de la norda deklivaro de Patkaj-Montaro en Arunaĉal-Pradeŝo   WWF : Northern Triangle temperate forests .

Flaŭro
eta|maldekstre|Foliarbaroj borde de  Rivero Mali en Kaĉino.
La precipaj plantokomunumoj de la nordbirmaj mezvarmaj arbaroj estas foliarbaroj kaj miksaj arbaroj. La arbaroj estas diversaj, miksante plantojn karakterizaj por la tropikaj flaŭroj de Orienta Himalajo kun tiuj de  Asamo, Hinda Subkontinento kaj Hindoĉinujo kaj la mezvarmaj flaŭroj de  Himalajo kaj Ĉinujo kaj eĉ iuj relikvaj plantoj de la pra kontinento Gondvano. Plie la nordbirmaj mezvarmaj arbaroj estas estintaj mulmulte esplorataj de la sciencistoj ekde la laboroj de  Frank Kingdon-Ward en la  1920-aj kaj la 1930-aj jaroj kaj ilia biodiverseco estas verŝajne subtaksata. 

La foliarbaroj troviĝas inter altitudoj de 1 830 kaj 2 100 metroj. Karakterizaj specioj inkludas  Alnus nepalensis, Betula  cylindrostachya, Castanopsis spp., Schima spp., Callophylus spp., Michelia spp., kaj Bucklandia populnea.

La miksaj arbaroj troviĝas super altitudo de  2 100 metroj, karakterizataj de foliarboj de Quercus, Magnolia, Acer, Prunus, Ilex, kaj Rhododendron, miksataj kun la koniferoj Picea brachytyla, Tsuga dumosa, Larix griffithiana, kaj Taiwania flousiana.

Subalpaj koniferaroj troviĝas inter la mezvarmaj arbaroj kaj la alpaj herbejoj de ekstremorienta Himalajo.

Referencoj

Vidu ankaŭ
Ekologia klasifiko de la tersupraĵoj
Konservada stato de ekoregiono

Eksteraj ligiloj

 Ekoregiono IM0402 : Nordbirmaj mezvarmaj arbaroj (WWF)
 Nordbirmaj mezvarmaj arbaroj  (WWF-Wildworld)
 Nordbirmaj mezvarmaj arbaroj  (Wildworld) - Nacia Geografia Societo 
 Nordbirmaj mezvarmaj arbaroj (The Encyclopedia of Earth)
 Nordbirmaj mezvarmaj arbaroj (Globalspecies) 
 Situo de la ekoregiono : tajpu Northern Triangle temperate forests
  Tutmondaj 200; numero 67 : Orient-himalajaj foliarbaj kaj koniferaj arbaroj (WWF) 
 Hindoĉina biodiverseco-riĉaĵejo (Naturprotekto Internacia) 

Kategorio:Orientalisaj ekoregionoj
Kategorio:Mezvarmaj foliaj kaj miksaj arbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Birmo